2015. gada 29. septembrī Noteikumi Nr. 546

Rīgā (prot. Nr. 51  5. §)

**Grozījums Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām"**

Izdoti saskaņā ar

Ārstniecības likuma

55. panta otro daļu

Izdarīt Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām" (Latvijas Vēstnesis, 2009, 23. nr.; 2010, 41., 206. nr.; 2012, 85. nr.; 2013, 250. nr.; 2014, 138. nr.) grozījumu un izteikt 16. punktu šādā redakcijā:

"16. Ārstniecības iestādē nodarbināto (arī ārstniecības personu un ārstniecības atbalsta personu) pienākumus, pilnvaras un atbildību nosaka ārējie un iekšējie normatīvie akti, darba līgums vai profesionālā dienesta līgums un ārstniecības iestādes vadītāja rīkojumi. Ārstniecības iestādē nodarbināto (arī ārstniecības personu un ārstniecības atbalsta personu) izglītība un kvalifikācija atbilst izglītības jomu regulējošajos normatīvajos aktos noteiktajām prasībām."

Ministru prezidente Laimdota Straujuma

Veselības ministrs Guntis Belēvičs